钦定古今图书集成/明伦汇编/官常典/第730卷 > 李演
## 钦定古今图书集成/明伦汇编/官常典/第730卷 > 李演

按《金史忠义传》：“演字巨川，任城人。泰和六年进士第
一，除应奉翰林文字。再丁父母忧，居乡里。贞祐初，任
城被兵，演墨衰为济州刺史，昼守御策，召集州人为
兵，搏战三日，众皆市人，不能战，逃散。演被执，大将见
其冠服非常，且知其名，问之曰：‘汝非李应奉乎’？演答
曰：‘我是也’。使之跪，不肯以好语抚之，亦不听，许之官”
禄。演曰：“我书生也，本朝何负于我，而利人之官禄哉！”
大将怒，击折其胫，遂曳出杀之，时年三十馀。赠济州
刺史，诏有司为立碑云。